Liviu Dragnea a fost obligat si la plata catre stat a 550 de lei, reprezentand cheltuieli de judecata.De asemenea, instanta a dispus achitarea a doi dintre inculpati, Adriana Vespe și Daniela Vlăduț, care fusesera condamnati la 2 ani cu suspendare in procesul pe fond. Cele doua au facut parte dintr-o sectie de votare din comuna Balteni, judetul Gorj, unde au aparut 88 de semnaturi false in lista de alegatori.In rest, completul condus de presedinta Inaltei Curti, Livia Stanciu, a menținut sentințele date în cazul celorlalți inculpați din dosarul Referendumul.Reamintim ca Liviu Dragnea a declarat in ultimul cuvant in fata instantei in procesul Referendumului ca se considera nevinovat si cere achitarea. "As vrea sa va rog sa nu luati in seama caracterizarea facuta de DNA. Nu aceasta este atitudinea mea fata de oameni. Marturie stau cei 20 de ani in serviciul public. Militantii, nu numai din PSD, ci ai tuturor partidelor indeamna lumea la vot pentru ca este sensul unei campanii electorale. La referendum a fost o confruntare dura intre poporul roman si Basescu. Niciun partid nu putea obtine foloase necuvenite. Cred cu tarie in nevinovatia mea si solicit achitarea", a spus Liviu Dragnea.

Procurorii DNA au cerut magistratilor Inaltei Curti de Casatie si Justitie pedeapsa cu executare pentru presedintele PSD Liviu Dragnea, pedeapsa minima solicitata de DNA fiind intre trei si cinci ani de inchisoare. In cererea procurorilor se arata ca liderul PSD ar fi tratat alegatorii ca pe niste obiecte, iar neprezentarea la vot a fost vazuta ca "un moft, nu ca un drept".

Ca raspuns, in sala de judecata, aparatorul liderului PSD a declarat ca "Dragnea nu era actor in aceasta campanie electorala. Inculpatul nu putea sa urmareasca nici pentru sine, nici pentru altii foloase necuvenite. (...) Faptul ca a oferit spectacole cu clovni, baloane si zane nu cred ca e un motiv ca un om sa stea in inchisoare. Nu i-a tratat pe alegatori ca pe simple obiecte. Dragnea a urmarit ca orice politician dintr-o lume democratica sa atraga cat mai multi cetateni la vot".

Judecatorii Inaltei Curti de Casatie si Justitie (ICCJ) l-au condamnat, in 15 mai 2015, pe Liviu Dragnea, secretar general al PSD la data faptelor, la un an de inchisoare cu suspendare, in dosarul privind fraude la referendumul din 2012, pentru demiterea presedintelui Traian Basescu, decizia nefiind definitiva. Liviu Dragnea a fost trimis in judecata pentru infractiunea de folosire a influentei sau autoritatii de catre o persoana care detine o functie de conducere intr-un partid, in scopul obtinerii pentru sine sau pentru altul de foloase necuvenite.

Potrivit rechizitoriului procurorilor, Liviu Dragnea, "cu ocazia organizarii si desfasurarii referendumului din 29 iulie 2012, a uzat de influenta si autoritatea sa in partid in scopul obtinerii unor foloase nepatrimoniale de natura electorala, necuvenite, pentru alianta politica din care facea parte partidul reprezentat de inculpat, si anume indeplinirea cvorumului de participare cu ajutorul voturilor obtinute in alte conditii decat cele legale".

Anchetatorii sustin ca Dragnea a fost sustinut in fraudarea referendumului de 74 de presedinti si membri ai unor sectii de votare din localitati din judetele Teleorman, Vrancea, Gorj si Olt. Acestia au fost trimisi in judecata pentru falsificare, prin orice mijloace, a documentelor de la birourile electorale si introducerea in urna a unui numar suplimentar de buletine de vot decat cele votate de alegatori, infractiuni comise sub forma autoratului, complicitatii sau a instigarii.